CPALL สยายปีกสู่กัมพูชา! คว้าสิทธิ์เปิดแฟรนไชส์ “7-Eleven” นาน 30 ปี
CPALL สยายปีกสู่กัมพูชา! คว้าสิทธิ์เปิดแฟรนไชส์ “7-Eleven” นาน 30 ปี
CPALL สยายปีกสู่กัมพูชา! คว้าสิทธิ์เปิดแฟรนไชส์ “7-Eleven” นาน 30 ปี
7 พ.ค. 2563

บริษัท ซีพี ออลล- จํากัด (มหาชน) หรือ CPALL เปิดเผยข้อมูลผ่านตลาดหลักทรัพย์แห่งประเทศไทย (ตลท.) ว่า ตามที่บริษัทฯ ได้แจ้งข่าวกับตลท.เมื่อวันที่ 21กุมภาพันธ์ 2562 เกี่ยวกับการเจรจาทําความตกลงเพื่อการเข้าทําสัญญาแฟรนไชส์-หลักสําหรับลงทุนจัดตั้งและดําเนินการร้าน 7-Eleven ในประเทศเพื่อนบ้านให้ทราบไปก่อนหน้านี้
ล่าสุด เมื่อวันที่ 5 พฤษภาคม 2563 CPALL (Cambodia) Co., Ltd. ซึ่งเป็นบริษัทย่อยทางอ้อมของบริษัท (ถือหุ้นในสัดส่วน 100% โดย Albuera International Limited ซึ่งเป็นบริษัทย่อยที่บริษัทถือหุ้น 100%) ได้เข้าทำสัญญาสัญญาแฟรนไชส์หลักสําหรับดําเนินการร้าน 7-Eleven ในประเทศกัมพูชากับ 7-Eleven, Inc. เป็นที่เรียบร้อยแล้ว
โดย CPALL (Cambodia) Co., Ltd. ได้รับสิทธิแฟรนไชส์ในการจัดตั้งและดําเนินการร้าน 7-Eleven ในประเทศกัมพูชาเป็นระยะเวลา 30 ปี โดยคู่สัญญาอาจตกลงต่ออายุสัญญาได้อีกสองครั้ง ครั้งละ 20 ปี
ทั้งนี้ CPALL (Cambodia) Co., Ltd. เป็นบริษัทย่อยที่จัดตั้งขึ้นใหม่ตามกฎหมายกัมพูชาเพื่อดําเนินธุรกิจร้าน 7-Eleven ตามสัญญาแฟรนไชส์หลักข้างต้นในประเทศกัมพูชา โดยมีทุนจดทะเบียนเริ่มแรกเป็นจํานวนทั้งสิ้น 5,000 เหรียญสหรัฐ